REPUBLIKA HRVATSKA

KOPRIVNIČKO-KRIŽEVAČKA ŽUPANIJA

SREDNJA ŠKOLA „IVAN SELJANEC“ KRIŽEVCI

Trg svetog Florijana 14 b, 48260  KRIŽEVCI

KLASA:007-02/24-01/1
URBROJ: 2137-55-24-1

Križevci, 13.11.2024.

Na temelju članka 126. stavka 1. i članka 127. Zakona o odgoju i obrazovanju u osnovnoj i srednjoj školi (Narodne novine broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23) te članka 81. Statuta Srednje škole „Ivan Seljanec“ Križevci Školski odbor Srednje škole „Ivan Seljanec“ Križevci raspisuje

**NATJEČAJ ZA IMENOVANJE RAVNATELJA/ICE**

**SREDNJE ŠKOLE „IVAN SELJANEC“ KRIŽEVCI**

Za ravnatelja/icu škole može biti imenovana osoba koja ispunjava slijedeće **nužne uvjete:**

1. završen studij odgovarajuće vrste za rad na radnom mjestu nastavnika ili stručnog

 suradnika u Školi, a koji može biti:

 a) sveučilišni diplomski studij ili
 b) integrirani preddiplomski i diplomski sveučilišni studij ili
 c) specijalistički diplomski stručni studij.

2. položen stručni ispit za učitelja, nastavnika ili stručnog suradnika, osim u slučaju iz članka

 157. stavak 1. i 2. Zakona o odgoju i obrazovanju u osnovnoj i srednjoj školi.

3. da nije pravomoćno osuđena za kaznena djela i protiv koje se ne vodi se kazneni postupak

 zbog počinjenja kaznenih djela iz članka 106. Zakona o odgoju i obrazovanju u osnovnoj i

 srednjoj školi.

4. da ima najmanje osam (8) godina radnog iskustva u školskim ili drugim ustanovama

 u sustavu obrazovanja ili tijelima državne uprave nadležnim za obrazovanje, od čega

 najmanje pet (5) godina na odgojno-obrazovnim poslovima u školskim ustanovama.

Uz **pisanu prijavu na natječaj, koja mora biti vlastoručno potpisana** kandidati/kinje **su obvezni priložiti** (u originalu ili ovjerenoj preslici):

* **životopis**
* **dokaz o državljanstvu**
* **dokaz o stečenoj vrsti i stupnju stručne spreme**. Kandidati/kinje koji su stekli inozemnu obrazovnu kvalifikaciju dužni su priložiti rješenje nadležnog tijela o priznavanju inozemne stručne kvalifikacije za obavljanje određene regulirane profesije u Republici Hrvatskoj
* **dokaz o stečenim pedagoškim kompetencijama** (za kandidate/kinje koji su bili u zakonskoj obvezi stjecanja pedagoških kompetencija)
* **dokaz o položenom stručnom ispitu** (za kandidate/kinje za koji su bili u zakonskoj obvezi polaganja stručnog ispita) odnosno dokaz da je kandidat/kinja oslobođen/a polaganja stručnog ispita,
* **dokaz o radnom iskustvu** na odgojno-obrazovnim poslovima u školskim ili drugim ustanovama u sustavu obrazovanja ili u tijelima državne uprave nadležnim za obrazovanje (potvrda/uvjerenje poslodavca o vrsti i trajanju radnog odnosa),
* **uvjerenje nadležnog suda** da se protiv kandidata/kinje ne vodi kazneni postupak glede zapreka za zasnivanje radnog odnosa (članak 106. Zakona o odgoju i obrazovanju u osnovnoj i srednjoj školi) ne starije od 8 dana od dana objave natječaja,
* **potvrdu ili elektronički zapis** **o stažu** Hrvatskog zavoda za mirovinsko osiguranje
* **program rada za mandatno razdoblje** (program rada sadržava aktivnosti, vremenski plan, projekte i ostale elemente koji opisuju što će se i kako provoditi u sljedećem mandatnom razdoblju)

O datumu, vremenu i mjestu predstavljanja programa rada kandidati/kinje će biti pravovremeno obaviješteni putem adrese elektroničke pošte koju su naveli u prijavi/životopisu.

Sukladno zakonskim odredbama i odredbama Statuta Srednje škole „Ivan Seljanec“ Križevci vrednovati će se sljedeće **dodatne kompetencije** kandidata/kinja: poznavanje stranog jezika, osnovne digitalne vještine i iskustvo rada na projektima.

Kandidati/kinje koji imaju tražene dodatne kompetencije **trebaju priložiti** dokaze o istima i to:

* za poznavanje stranog jezika: (stupanj prema Zajedničkom  europskom  referentnom okviru za jezike) svjedodžba ili druga  isprava, potvrda o pohađanju obrazovanja i edukacija stranih jezika, javna isprava o izvršenom testiranju znanja stranog jezika od ovlaštene ustanove ili druga isprava,
* za osnovne digitalne vještine: uvjerenje, certifikat, potvrda, svjedodžba ili druga  isprava
* za iskustvo rada na projektima: potvrda ili isprava o sudjelovanju u provedbi pojedinih projekata

Dokazi o dodatnim kompetencijama prilažu se u originalu ili ovjerenoj preslici.

U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (Narodne novine broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23).

Kandidati/kinje koji se pozivaju na pravo prednosti sukladno članku 102. Zakona o hrvatskim

braniteljima iz Domovinskog rata i članovima njihovih obitelji (Narodne novine broj: 121/17, 98/19, 84/21, 156/23), članku 48. f Zakona o zaštiti vojnih i civilnih invalida rata (Narodne novine broj: 33/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13., 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13., 152/14., 39/18., 32/20) te članku 48. Zakona o civilnim stradalnicima iz Domovinskog rata (Narodne novine broj: 84/21) dužni su u prijavi na javni natječaj **pozvati se na to pravo** i uz prijavu priložiti **svu propisanu dokumentaciju** prema posebnom zakonu, a imaju prednost u odnosu na ostale kandidate/kinje samo pod jednakim uvjetima.

Kandidat/kinje koji se pozivaju na pravo prednosti pri zapošljavanju temeljem članka 102. Zakona o hrvatskim braniteljima iz Domovinskog rata i članovima njihovih obitelji (Narodne novine. broj: 121/17, 98/19, 84/21, 156/23.) dužni su dostaviti i sve potrebne dokaze navedene u članku 103. Zakona o hrvatskim braniteljima iz Domovinskog rata i članovima njihovih obitelji. Popis dokaza potrebnih za ostvarivanje prava prednosti dostupan je na internetskoj stranici Ministarstva hrvatskih branitelja, poveznica:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat/kinja koji/a se poziva na pravo prednosti pri zapošljavanju temeljem članka 48. Zakona o civilnim stradalnicima iz Domovinskog rata (Narodne novine broj: 84/21) dužni su dostaviti i sve potrebne dokaze navedene u stavku 1. članka 49. Zakona o civilnim stradalnicima iz Domovinskog rata. Popis dokaza potrebnih za ostvarivanje prava prednosti dostupan je na internetskoj stranici Ministarstva hrvatskih branitelja, poveznica:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Osobni podaci kandidata/kinja, koji su sadržani u natječajnoj dokumentaciji, koristit će se isključivo u svrhu provedbe natječaja u skladu s Uredbom Europske unije 2016/679 Europskog parlamenta i Vijeća od 27. travnja 2016. godine te Zakonom o provedbi Opće uredbe o zaštiti podataka (Narodne novine broj: 42/18).

Izrazi koji se koriste u natječaju, a imaju rodno značenje, koriste se neutralno i odnose se jednako na muške i na ženske osobe.

Na natječaj se mogu ravnopravno javiti osobe oba spola.

Ravnatelj/ica se imenuje na pet (5) godina.

**Rok za podnošenje prijava** je osam (8) dana od objave natječaja u Narodnim novinama i na mrežnim stranicama Srednje škole „Ivan Seljanec“ Križevci.

Nepotpune prijave, odnosno prijave koje ne sadrže sve tražene dokumente ili ne sadrže dokumente u traženom originalu ili ovjerenoj preslici, prijave koje nisu vlastoručno potpisane, kao i prijave koje pristignu izvan roka, neće se razmatrati te se osobe koje podnesu takve prijave ne smatraju kandidatima/kinjama prijavljenim na natječaj.

Prijave na natječaj s potrebnom dokumentacijom **potrebno je dostaviti osobno ili putem pošte, u zatvorenoj omotnici**, na adresu škole: Srednja škola „Ivan Seljanec“ Križevci, Trg svetog Florijana 14 b, 48260 Križevci, za Školski odbor, s naznakom: „ponuda za ravnatelja – ne otvaraj“.

O rezultatima izbora kandidati/kinje će biti obaviješteni u roku od četrdeset pet (45) dana od dana isteka roka za podnošenje prijava.

Predsjednik Školskog odbora
 Boro Petrek